laion/Wikipedia-Exotic huggingface dataset:
AR10

רובה AR-10 הוא הגרסה הראשונה מתוך עשרות שהובילה לרובה M-16. אב-טיפוס זה פותח באמצע שנות ה-50 של המאה ה-20 על ידי יוג'ין סטונר וחברת ארמלייט, והתמודד במכרז כתחליף ל-M1 גאראנד. אב-טיפוס זה, בקליבר 7.62x51 מ"מ נאט"ו, הפסיד לרובה M-14. למרות שהפסיד, המשיכה חברת "ארמלייט" לפתחו עד שיצרה את רובה AR-15 שהיה אב-הטיפוס של ה-M16 בקליבר 5.56x45 מ"מ נאט"ו. רובה ה-AR-10 היה פיתוח מקורי אך שילב מאפיינים של מספר כלי נשק קיימים: בית הבליעה עוצב בצורה דומה לזו של רובה FN FAL, שאפשר לפתוח את בית המנגנון כמו רובה ציד לניקוי ותחזוקה (כלומר: החלק הקדמי של הרובה שמכסה על בית הבליעה מתלבש על ציר המחובר לידית האחיזה ותחתית בית הבליעה, ובמצב פתוח הרובה נראה יוצר מעין משולש, כאשר הקנה מצביע כלפי מטה). מרובה Johnson M1941 Rifle הוא לקח את מנגנון נעילת הבריח. מהרובה האוטומטי FG42 הגרמני ומקלע קל Johnson הוא אימץ את מנגנון הרתע בקו-ישר ואת מיקום הכוונות גבוה מעל הקנה. השימוש בפלסטיק, פיברגלאס, טיטניום ואלומיניום היה נפוץ בתעשייה האווירית, אך שימושם לייצור כלי ירייה היה חדשני. הקנה היה בגובה הקת, שנשענת על הכתף. כתוצאה מכך הכוונות היו גבוה מעל הקנה ובית הבליעה. סטונר פתר את הבעיה בכך שהתקין את הכוונות על מסילה בראש ידית נשיאה. ברוב הרובים של אותה תקופה, המאחז ליד של ההדק היה הצוואר שחיבר בין גוף הרובה לקת. ב-AR10 אומצה ידית אחיזה כמו של אקדח, שהותקנה לפני ההדק. תכנון חדש ומקורי של מנגנון ניצול הרתע ופליטת הגזים לביצוע ירי אוטומטי. שימוש בחומרים קלים שאפשרו הפחתה נכרת במשקל הרובה. פיתוחו של האב-טיפוס הושלם ב-1955 והתחרה במכרז להחלפת הגאראנד. ברם, כישלון במבחני עמידות בתנאים קשים במיוחד (ולמרות שאחר כך הקנה הוחלף והרובה עבר את המבחנים) ושיקולים של פוליטיקה צבאית הביאו לדחייתו ולהעדפת T44 של נשקיית ספרינגפילד על פניו. רובה T44, שנקרא בצבא ארצות הברית רובה M-14, היה רובה מיושן לתקופתו והיווה למעשה הכלאה אמינה, משופרת ואיכותית של M1 גאראנד ו-M1 קרבין, אך היה רחוק מלהיות רובה סער מודרני דוגמת ה-AK-47 הסובייטי. רק בשנות ה-60 אומצה גרסה משופרת של ה-AR10, רובה ה-AR15, על ידי הצבא האמריקני. רובה זה זכה לציון M16 וב-1966 החליף בשירות את ה-M14. עד אז יוצר הרובה רק במספר אלפים בודד של יחידות שנמכרו לפורטוגל, סודאן והשוק האזרחי. אחרי הייצור ההמוני של ה-M16, נהפך ה-AR10 לפריט לאספנים. כיום מיוצרים חיקויים וגרסאות של AR10 לשוק האזרחי ולאספנים. רובה M-16 CAR15 M4 קרבין SR-25 (רובה צלפים המבוסס על ה-AR10) מדיה וקבצים בנושא AR10 בוויקישיתוף
נבחרת אוקראינה בכדורגל חופים

הנבחרת הלאומית של אוקראינה בכדורגל חופים מייצגת את אוקראינה בתחרויות כדורגל חופים בינלאומיות ונמצאת בפיקוחה של התאחדות הכדורגל האוקראינית. סגל נכון לאליפות אירופה בכדורגל חופים 2020 מאמן: אוקראינה ויטלי סידורנקו גביע העולם בכדורגל חופים מקום שישי (1): 2005 אליפות אירופה בכדורגל חופים אלופה (1): 2016 גביע אירופה בכדורגל חופים אלופה (1): 2007 מוקדמות גביע העולם בכדורגל חופים (אירופה) אלופה (1): 2011 דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
הר פיירוויו (אלברטה)

הר פיירווי (באנגלית: Fairview Mountain או Mount Fairview; מילולית: הר יפה נוף) הוא הר ברכס בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. גובהו של ההר 2,744 מטרים מעל פני הים, והוא מתנשא לגובה של 275 מטרים מעל סביבתו. ההר ממוקם בסמוך לעיירה לייק לואיז. שמו של ההר ניתן לו בשנת 1894 על ידי וולטר וילקוקס, בשל יופיו של הנוף הנשקף מפסגת ההר. לעיתים נדירות יש הקוראים להר בשם "הר העז" (הר גואוט - Goat Mountain). את הטיפוס הראשון המתועד לפסגת ההר ערכו וולטר וילקוקס (Walter Wilcox) וסמיואל אלן (Samuel Allen) בשנת 1893. שנה לאחר מכן נתן וילקוקס להר את שמו (ראו לעיל). בשל קלות הטיפוס סביר להניח שבני האומות הראשונות הגיעו קודם לכן לפסגת ההר. מדיה וקבצים בנושא הר פיירוויו בוויקישיתוף הר פיירוויו באתר travelalberta מסלול הטיפוס על הר פיירוויו באתר albertawow הר פיירוויו באתר peakware הר פיירוויו באתר peakbagger מסלול הטיפוס ותצלומי הר פיירוויו בשלג מסלול הטיפוס על הר פיירוויו, ומידע למטפסים באתר alltrails מידע למטפסים על הר פיירוויו באתר mountainproject תחזית מזג אוויר עדכנית להר פיירוויו סטטיסטיקות מזג אוויר עבור הר פיירוויו תחזית מזג אוויר עדכנית ארוכת טווח עבור הר פיירוויו תיאור שביל הטיפוס לפסגת הר פיירוויו באתר trailpeak תיאור הטיפוס לפסגת הר פיירוויו ותצלומי הטיפוס טיפוס על הר פיירוויו, סרטון באתר יוטיוב מידע גאוגרפי והיסטורי באתר אנציקלופדיית ההרים הקנדית
הר פיירוויו

האם התכוונתם ל... אוסטרליה הר פיירוויו – הר באוסטרליה ארצות הברית הר פיירוויו – הר במדינת מונטנה שבארצות הברית הר פיירוויו – הר במדינת קליפורניה שבארצות הברית הר פיירוויו – הר במדינת אלבמה שבארצות הברית הר פיירוויו – הר במדינת מרילנד שבארצות הברית הר פיירוויו – הר במדינת וירג'יניה המערבית שבארצות הברית הר פיירוויו – הר במדינת ניו מקסיקו שבארצות הברית הר פיירוויו – הר במדינת אלסקה שבארצות הברית קנדה הר פיירוויו – הר בהרי הרוקי הקנדיים, בפרובינציית אלברטה שבקנדה הר פיירוויו – הר בטריטוריית יוקון שבקנדה
רומן זובנין

רומן סרגייביץ' זובנין (ברוסית: Роман Сергеевич Зобнин; נולד ב-11 בפברואר 1994) הוא כדורגלן רוסי המשחק בספרטק מוסקבה ובנבחרת רוסיה בעמדת הקשר. זובנין התחיל את הקריירה שלו באקדמיקה טוליאטי מהליגה הרוסית השנייה. ב-30 באפריל 2011 זובנין ערך את הופעת הבכורה שלו בקבוצה הבוגרת במשחק הליגה נגד אופה. בקיץ 2013 חתם בדינמו מוסקבה מליגת העל הרוסית. ב-19 באפריל 2013 זובנין ערך את הופעת הבכורה שלו בקבוצה במשחק הליגה נגד אנז'י מחצ'קלה. ב-18 במאי 2015 זובנין הבקיע את שער הבכורה שלו בקריירה בהפסד 2-1 לאוראל. בעונת 2015/2016 זובנין הצליח לתפוס את מקומו בהרכב, אך בסיום העונה ירדה דינמו לליגה השנייה. בקיץ 2016 זובנין חתם בספרטק מוסקבה, עימה זכה באליפות רוסיה בתום עונת 2016/2017. ב-31 במרץ 2015 זובנין ערך את הופעת הבכורה שלו בנבחרת רוסיה במשחק ידידות נגד קזחסטן. זובנין נכלל בסגל הנבחרת לקראת מונדיאל 2018. ספרטק מוסקבה ליגת העל הרוסית: 2016/2017 הסופר קאפ הרוסי: 2017 גביע רוסי: 2021/2022 מדיה וקבצים בנושא רומן זובנין בוויקישיתוף רומן זובנין, ברשת החברתית אינסטגרם רומן זובנין, באתר Transfermarkt רומן זובנין, באתר Soccerway רומן זובנין, באתר National Football Teams רומן זובנין, באתר FootballDatabase.eu
אחמד חגאזי

אחמד חגאזי (בערבית מצרית: أحمد حجازي; נולד ב-25 בינואר 1991) הוא כדורגלן מצרי המשחק באל-איתיחאד בעמדת הבלם. חגאזי התחיל את הקריירה שלו במחלקת הנוער של איסמאעילי. ב-24 בנובמבר 2009 ערך את הופעת הבכורה שלו בקבוצה הבוגרת. ב-22 בדצמבר 2011 חגאזי חתם בפיורנטינה מהסרייה א' ששילמה 1.5 מיליון אירו על כרטיס השחקן שלו. ב-18 בנובמבר 2012, חגאזי ערך את הופעת הבכורה שלו בקבוצה במשחק הליגה נגד אטאלנטה ואת שער הבכורה שלו הבקיע ב-28 בנובמבר במסגרת הקופה איטליה נגד יובה סטאביה. ב-12 בדצמבר עבר ניתוח לשחזור הרצועה הקדמית ברגלו, ניתוח שהשבית אותו לחצי שנה מהמגרשים ולכן סיים את העונה מוקדם מהצפוי. בספטמבר 2013 נפצע שוב באותו מקום ונעדר כחצי שנה מהמגרשים בשנית. ב-2 בפברואר 2015 חגאזי הושאל לפרוג'ה מהסרייה ב'. ב-1 בספטמבר 2015 חגאזי חזר למצרים וחתם באל אהלי לחמש שנים. ב-17 ביולי 2017 חגאזי הושאל לווסט ברומיץ' אלביון מהפרמייר ליג עד לסיום העונה עם אופציה לרכישה. ב-12 באוגוסט חגאזי ערך את הופעת הבכורה שלו בקבוצה בניצחון 0-1 נגד בורנמות' בו גם כבש את שער הבכורה שלו בקבוצה. בסיום המשחק, חגאזי נבחר לשחקן המצטיין. ב-18 בדצמבר 2017 הודיעה הקבוצה כי היא מימשה את האופציה על חגאזי. ב-26 באוקטובר 2020 הושאל חגאזי לאל-איתיחאד הסעודית לעונה אחת. ביולי 2021 חתם רשמית באל-איתיחאד לעונה וחצי. ב-3 בספטמבר 2011 חגאזי ערך את הופעת הבכורה שלו בנבחרת מצרים במשחק נגד סיירה לאון במסגרת מוקדמות גביע אפריקה לאומות 2012. חגאזי נכלל בסגל הנבחרת לקראת גביע אפריקה לאומות 2017 ומונדיאל 2018. ב-4 ביוני 2013 חגאזי הבקיע את שער הבכורה שלו בנבחרת בתיקו 1-1 נגד בוטסואנה. נכלל בסגל נבחרת מצרים לטורניר גביע אפריקה לאומות 2023. אל אהלי ליגת העל המצרית: 2015/2016, 2016/2017 הסופר קאפ המצרי: 2015 אישיים נבחרי גביע אפריקה לאומות 2017 מדיה וקבצים בנושא אחמד חגאזי בוויקישיתוף אחמד חגאזי, ברשת החברתית אקס (טוויטר) אחמד חגאזי, באתר Transfermarkt אחמד חגאזי, באתר Soccerway אחמד חגאזי, באתר BDFutbol אחמד חגאזי, באתר WorldFootball.net אחמד חגאזי, באתר National Football Teams אחמד חגאזי, באתר FootballDatabase.eu אחמד חגאזי, באתר ESPN فيتوريا يعلن قائمة منتخب مصر لبطولة أمم أفريقيا ٢٠٢٤ בחשבון הטוויטר הרשמי של התאחדות הכדורגל המצרית, 30 בדצמבר 2023 (בערבית)
מתחת לפני השטח (סדרת טלוויזיה)

מתחת לפני השטח (באנגלית: Glue) היא סדרת דרמה בריטית ששודרה בערוץ E4. את הסדרה יצר וכתב ג'ק תורן. שמונה פרקי הסדרה שודרו החל מ-15 בספטמבר ועד 3 בנובמבר 2014. העלילה עוסקת בחבריו של נער בן 14 בשם קאל בריי, שגופתו מתגלה מתחת לגלגלים של טרקטור. החקירה של רצח הנער מגלה את סודותיהם האפלים והמלוכלכים, שמוסתרים מאחורי חזות מושלמת וציורית של האזור הכפרי האנגלי. ב-2 באפריל פורסם הקאסט שיופיע בסדרה. הצילומים נערכו בברקשייר. תפקידים ראשיים יסמין פייג' – רות רוזן ג'ורדן סטיבנס – רוב קנדל בילי האוול – ג'יימס ווריק שארלוט ספנסר – טינה פאלון ג'סי קייב – אנני מדוקס קאלום טרנר – איליי בריי פיי מרסיי – ג'אנין ריילי / אליזבת' מרשל טומי נייט – קיילב "קאל" בריי טומי מקדונל – דומיניק ריצ'רדס תפקידי משנה קרי פוקס – ג'קי ווריק אדריאן רולינס – פקד בילוש סימסון גריפין סטיבנס – איאן סאלטר כריסטין טרמרקו – נדיה רוזן קירסטון ורינג – ג'ויס פאלון טוני הירסט – סיימון קנדל ויקטוריה ויקס – סוזאנה מרשל פיבי וולר-ברידג' – בי ווריק האנה להושי – מארה בן פטנגל – בנג'י דין צ'ארלס צ'פמן – כריס הופעת קמע מקס ג' גרין – ניצב אתר האינטרנט הרשמי של מתחת לפני השטח "מתחת לפני השטח", במסד הנתונים הקולנועיים IMDb (באנגלית) "מתחת לפני השטח", במסד הנתונים הקולנועיים KinoPoisk (ברוסית) קליה מור, ‏חציר וקוקאין, באתר ‏מאקו‏, 2 באוגוסט 2015 רותה קופפר, הנוער נותן את הטון באוברטון, באתר הארץ, 2 ביולי 2015 "Glue TV Series". Channel4. נבדק ב-16 בספטמבר 2014. {{cite web}}: (עזרה) "Weekly Top 10 Programmes". Broadcaster's Audience Research Board. אורכב מ-המקור ב-18 ביולי 2014. נבדק ב-30 בספטמבר 2014. {{cite web}}: (עזרה)
מתחת לפני השטח

האם התכוונתם ל... מתחת לפני השטח (סרט) – סרטו של אמיר קוסטוריצה משנת 1995 מתחת לפני השטח (סדרת טלוויזיה) – סדרת דרמה בריטית מאת ג'ק ת'ורן
וולוו B7R

וולוו B7R (בשוודית: Volvo B7R) הוא סדרת שלדות אוטובוסים המיוצרת על ידי וולוו אוטובוסים השוודית. הסדרה מיוצרת משנת 1997 ועד היום. דגמי "וולוו B7R" מיועדים למרחקים ארוכים ומשרתים כ"אוטובוס תיירים", אך מיוצרת גם גרסה נמוכה עבור פעילות עירונית ובינעירונית. מלבד שוודיה דגמי "וולוו B7R" מיוצרים בסין, ברזיל, הונגריה, הודו ואיראן. "וולוו 7350" – מיוצר במקסיקו "וולוו 9400" – מיוצר בהודו "וולוו 8700" – מיוצר בהודו "וולוו B7RLE" – גרסה נמוכת כניסה של "וולוו B7R" "וולוו 9700S" מאפייני השלדה: דלתות: 1–2 (באינדונזיה ומלזיה – 3 דלתות) נוסעים: 49 + נהג דלתות כניסה: מדרגות שלדות אלו בישראל הורכבו על ידי חברת מרכבים הישראלית וחברת סנסדוג'י הספרדית מ-2007 ועד למעבר למנועים בתקן יורו 6 ב-2016. בעת המעבר למנועים בתקינת יורו 6, הוחלט על הפסקת יבוא שלדות מסדרה זאת לישראל וייבוא שלדות B8R במקום. שלדות אלו נמצאות בשימוש בקרב מספר מפעילות תחבורה ציבורית בישראל ביניהן קווים אשר נמצאת בבעלות יבואן וולוו בישראל, מטרופולין, סופרבוס, גלים ורמה תחבורה ציבורית גולן לצד מספר רב של חברות הסעים פרטיות ומועצות אזוריות. "וולוו B7R" "וולוו B7R" "וולוו B7R" "וולוו B7R" "וולוו B7R" – מבט לתא הנהג "וולוו B7R" – מבט לתוך האוטובוס "וולוו B7R" בברזיל "וולוו B7R" בהודו "וולוו B7R" בבריטניה וולוו וולוו B6BLE – יוצר בין השנים 1999–2001 וולוו B7RLE – יוצר בין השנים 2001–2013 וולוו B78 – מיוצר משנת 2013 מדיה וקבצים בנושא וולוו B7R בוויקישיתוף וולוו B7R, סרטון באתר יוטיוב וולוו B7R, סרטון באתר יוטיוב וולוו B7R, סרטון באתר יוטיוב "וולוו B7R" - מפרט volvobuses.com/en-eg/our-offering/buses/volvo-b7r/specifications "וולוו B7R" volvobuses.com/en-eg/our-offering/buses/volvo-b7r "וולוו B7R" buses.cardekho.com/buses/volvo/b7r "וולוו B7R" volvobuses.tn/content/dam/volvo/volvo-buses
JMC Yuhu

JMC Yuhu (בסינית: 江铃域虎) הוא טנדר מתוצרת יצרנית הרכב Jiangling Motors (אנ') (שם מלא: "Jiangling Motors Corporation Limited") הסינית, אשר מיוצר משנת 2012 ועד היום. ייצור הדגם החל לאחר הפסקת ייצור של דגם "לנד ווינד X6". העיצוב החיצוני של דגם JMC Yuhu היה משותף ל-Ford Ranger (T6) (אנ') (שמיוצר על ידי פורד) ול"Mazda BT-50" (אנ') (שמיוצר על ידי יצרנית הרכב היפנית מאזדה) אך נבנה על פלטפורמה עצמאית של היצרן הסיני Jiangling Motors (אנ'). בשנת 2015 הציגה היצרנית "Jiangling Motors" (אנ')את דגם הקונספט "JMC Yuhu" בתערוכת הרכב הבינלאומית בשאנגחאי. דגמי "JMC Yuhu" מיוצאים לאוסטרליה משנת 2016 בגרסה החדשנית תחת השם "JMC Vigus". מטה ומפעלי היצרן Jiangling Motors ממוקמים במחוז ג'יאנגשי, במזרח סין, בעיר נאנצ'אנג. 2 דלתות - קבינה 1 2 דלתות - קבינה רחבה 4 דלתות - קבינה כפולה 4x2 הנעה כפולה 4x4 דגם JMC Yuhu דגם JMC Yuhu דגם XLT 2.4 TDCi מדיה וקבצים בנושא JMC Yuhu בוויקישיתוף דגמי "JMC Yuhu" chinaautoweb.com/car-models/jmc-jiangling-motor-yuhu-pickup-truck דגמי "JMC Yuhu" carnewschina.com/2017/01/13/jmc-yuhu-pickup-truck-is-getting-the-stormtrooper-treatment-in-china דגם "JMC Yuhu" דגם קונספט 2015 motoroids.com/news/jmc-yuhu-concept-unveiled-at-the-2015-shanghai-motor-show דגמי JMC Yuhu באוסטרליה motoring.com.au/jmc-confirmed-for-australia
קוון היוק בין

קוריאה זהו שם קוריאני; שם המשפחה הוא קוון. קְווֹן הְיוּק-בִּין (בהנגול: 권혁빈 תרגום מילולי: המסתורי, באנגלית: Kwon Hyuk-Bin) הוא מיליארדר דרום-קוריאני שייסד את חברת המשחקים, Smilegate, יצרנית המשחק הפופולרי CrossFire, שהפך למשחק הירי בגוף ראשון המצליח בהיסטוריה. הוא מחזיק ב 100% המניות של Smilegate, שהקים ב-2002. קוון היה מעורב בהקמת "החווה הכתומה", חברת ההנבטה הפרטית הגדולה בדרום-קוריאה ותרם מעל 5 מיליון דולר לבניית בתי ספר בווייטנאם ובסין. הוא גם תרם מעל 2 מיליון דולר לאוניברסיטת סוגאנג שבה למד. לקוון תואר ראשון בהנדסת חשמל מאוניברסיטת סוגאנג והיה ראש מועדון התכנות של האוניברסיטה בעת לימודיו. לאחר חברת הזנק[דרושה הבהרה] שלא צלחה בתחום החינוך בשם 4Csof, וסירוב למשרת מתכנת בסמסונג, פנה קוון לתחביב שלו של פיתוח משחקי מחשב. הוא הקים את SmileGate בשנת 2002, שלוש שנים לאחר סיום לימודיו, בדרום קוריאה, קידם אותה עד שהייתה לאחת מחברות המשחקים המצליחות ביותר במדינה, וחבר לענקית התוכנה Tencent בשנת 2008 כדי לפרוץ לשוק הסיני. בנובמבר 2012 חתמה החברה שלו על חוזה עם Disney Interactive על פיתוח משותף של משחק מקוון רב-משתתפים תחת השם "Project PK". ביוני 2018 הוערך הונו בכ-4.3 מיליארד דולר. קוון זכה פעמיים (2014, 2016) בפרס "מגדל הייצוא" (Tower of Export) שמוענק על ידי KITA (אנ'), איגוד הייצואנים הבינלאומי של קוריאה. היוק-בין נשוי, לו שני ילדים והוא מתגורר בסיאול. הפרופיל של קוון באתר פורבס החברה רשמה רווח של 590 מיליון דולר ב 2017 Chung, Grace. "Online Hit Game CrossFire Mints South Korea's Richest Self-Made Billionaire". < "Bio". wealthx.com.(הקישור אינו פעיל) "THE INVESTOR". www.theinvestor.co.kr. Herald, The Korea (22 בדצמבר 2016). "[Super Rich] Seven numbers to explain self-made billionaire owner of Smilegate". {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קוון היוק בין".
גווהר ח'אנום

גווהר ח'אנום (گوهر خانم) הייתה אשתו השלישית של בהאא אללה, מייסד הדת הבהאית. גווהר ח'אנום נולדה למשפחה באבית בעיר כאשאן. את ילדותה העבירה תחת חסותו של אחיה מירזא מהדי-י כאשאני בבגדאד. אחיה ייעד אותה לשרת בביתה של אסיה ח'אנום (אנ'), אשתו הראשונה של בהאא אללה. בשנת 1853 הוגלה בהאא אללה מאיראן לבגדאד. עשור לאחר מכן קיבל בהאא אללה את התגלותו והכריז על עצמו כשליחו של אלוהים. תאריך נישואיהם אינו ידוע אך בטווח השנים שבין הגעת בהאא אללה לבגדאד לבין התגלותו, גווהר ח'אנום נישאה לו. בשנת 1863, עם התגלותו של בהאא אללה, בהאא אללה עזב את בגדאד אך גווהר ח'אנום נשארה שם עם אחיה. לאחר חמש שנים, בשנת 1868, גווהר ח'אנום ומירזא מהדי-י כאשאני היו מאותם בהאים שסולקו מבגדאד למוסול. במהלך הגלות במוסול, מירזא מהדי-י כאשאני שלח מכתבים לבהאא אללה בבקשה להצטרף אליו בעכו. לאחר מספר פניות בהאא אללה נענה לבקשתו ומירזא מהדי-י כאשאני ביחד עם אחותו גווהר ח'אנום עשו את דרכם לעכו. גווהר ח'אנום הולידה לבהאא אללה בת אחת בשם פרוע'יה בזמן שהותה בעכו. כשבהאא אללה נפטר בשנת 1892, גווהר ח'אנום ובתה הוגדרו כמפרי-ברית של הדת הבהאית הוצאו מחוץ לקהילה הבהאית. בדת הבהאית מפרי-ברית הם אלה ההולכים כנגד הוראותיהם של ממשיכי דרכו של בהאא אללה, עבד אל-בהאא, שוגי אפנדי, וכיום בית הצדק העולמי. הגדרת גווהר ח'אנום ובתה, פרוע'יה, כמפרי-ברית הגיע כתוצאה מקשרי הנישואין של פרוע'יה. פרוע'יה התחתנה עם סעיד עלי אפנאן שהיה בנו של מירזא סעיד חסן, גיסו של הבאב. לאחר מות בהאא אללה, קיבל עבד אל-בהאא את ההנהגה על הקהילה הבהאית. סעיד עלי אפנאן תמך במירזא מחמד עלי שהיה בנה של פאטמה ח'אנום, אשתו השנייה של בהאא אללה, לרשת את בהאא אללה במקום עבד אל-בהאא. עקב ההתנגדות של מירזא מחמד עלי לעבד אל-בהאא, תומכיו ובכללם סעיד עלי אפנאן, פרוע'יה וגווהר ח'אנום, הוצאו מחוץ לדת הבהאית והוגדרו כמפרי ברית. בהאא אללה עבד אל-בהאא מירזא מחמד עלי פאטמה ח'אנום אסיה ח'אנום מדיה וקבצים בנושא גווהר ח'אנום בוויקישיתוף Baharieh Rouhani Ma'ani, Leaves of the Twin Divine Trees, Oxford, UK: George Ronald, 2008 Peter Smith, An Introduction to the Baha'i Faith, Cambridge, UK: Cambridge University Press, 2008, עמ' 16. (באנגלית) Abdul Baha, תרגום: Marzieh Gail, Memorials of the Faithful, Wilmette, Illinois: Baha'i Publishing Trust, 1971, עמ' 95. (באנגלית) Adib Taherzadeh, The Child of the Covenant, Oxford, UK: George Ronald, 2000, עמ' 24. (באנגלית) Adib Taherzadeh, The Child of the Covenant, Oxford, UK: George Ronald, 2000, עמ' 25. (באנגלית) Adib Taherzadeh, The Child of the Covenant, Oxford, UK: George Ronald, 2000, עמ' 145. (באנגלית)
המילים הנסתרות

"המילים הנסתרות" (בערבית: الكلمات المكنونة; בפרסית: کلمات مکنونه; באנגלית: The Hidden Words) הוא ספר שנכתב על ידי בהאא אללה, מייסד הדת הבהאית, בבגדאד, בשנים 1857–1858. הקובץ נכתב בחלקו בשפה הערבית, ובחלקו בשפה הפרסית. ספר זה נחשב לאחד מכתביו החשובים של בהאא אללה, ותורגם על ידי שוגי אפנדי, מנהיג הדת הבהאית בין השנים 1921 ועד לשנת 1957, לשפה האנגלית, בעזרתם של מספר מאמינים בהאים אנגליים, ביניהם ג'ורג' טאונסנד, אתל ג'נר רוזנברג וג'ון אסלמונט. "המילים הנסתרות" הוא אחד מהכתבים הבהאים המפורסמים והמתורגמים ביותר, וניתן למצוא תרגומים שלו בשפות אירופיות רבות, הודיות ומזרחיות. מטרת הספר היא להורות למאמיני הדת הבהאית כיצד לחיות את חייהם הרוחניים והמוסריים. הספר נכתב על ידי בהאא אללה על-פני תקופת זמן, כשהוא צעד לאורך גדות נהר החידקל, במהלך גלותו בבגדאד. כתבי היד המקוריים של הספר קיימים, ועותקים שלהם מוצגים באחוזת בהאג'י (אנ') בעכו, בה קבור בהאא אללה. העותק המקורי נכתב כחלקים נפרדים, שנכתבו באקראיות. חלקים אלו אורגנו לסדר המוכר כיום, בידי מולא זיאן אל-עבדין נג'פאבאדי, אחד ממזכיריו של בהאא אללה, ותחת הנחיותיו של בהאא אללה עצמו. כותרת הספר, "המילים הנסתרות", ניתנה על ידי בהאא אללה, שכינה אותו גם "הספר של פאטמה" (ער'). על פי המסורת השיעית הוכתב לפאטמה, בתו של הנביא מחמד, ספר בידי המלאך גבריאל על מנת לנחמה לאחר מות אביה. ספר זה, שהוכתב לפאטמה, לא שרד. אולם לפי האמונה הבהאית, "המילים הנסתרות" נתגלו לבהאא אללה בהתגשמות של המסורת השיעית הזו. רק בשלב מאוחר יותר כינה בהאא אללה את הספר כפי שאנו מכירים אותו כיום, "המילים הנסתרות". ל"מילים הנסתרות" מיוחסת חשיבות מיוחדת במסורת הבהאית. עבד אל-בהאא' ייחס חשיבות רבה ל"מילים הנסתרות", ובמכתביו למספר מאמינים בהאיים, הוא דחק בהם לא רק לקרוא את הספר מדי יום, אלא גם לשנן אותו ולשאוף לחיות בחיי היומיום על פי כתב זה. בנוסף, שוגי אפנדי כינה את "המילים הנסתרות" – "אוסף מופלא של ביטויים דמויי פנינה" וראה בחיבור זה "יתרון שאין לו אח בקרב כתביו האתיים של בהאא אללה". הספר "המילים הנסתרות" מחולק במקור לשני חלקים, כאשר האחד מכיל 71 קטעים בערבית, שבראשיתם המבוא לספר, והשני מכיל 83 קטעים בפרסית, שסופם פסקת הסיום. התוכן כולל נושאים מגוונים, ביניהם: הטבע והמצב של בני האדם; המאפיינים של העולם הרוחני ושל העולם הגשמי; המצג והפעולה של התגלות האל (הנביא, מייסדי הדתות בעולם); הברית הנצחית בין האל לאנושות; וכיצד בני אדם יכולים להתקדם רוחנית על ידי ניתוק מדברים גשמיים ומדמיונות שווא, באמצעות רכישת תכונות רוחניות חיוביות והימנעות מתכונות וממעשים שליליים. כל קטע בספר מתחיל בקריאה, שחוזרת על עצמה בקטעים שונים. בין הקריאות הנפוצות: "הו בן הרוח", "הו בן האדם". קטעי התפילה הבהאית נכתבו בגוף ראשון, על מנת שהקורא ירגיש שהוא מנהל שיחה עם האל. "המילים הנסתרות" נכתבו בגוף ראשון, המנוסחת כאילו האל פונה אל האדם. מדיה וקבצים בנושא המילים הנסתרות בוויקישיתוף המילים הנסתרות - החלק הפרסי המילים הנסתרות - החלק הערבי המילים הנסתרות, התרגום הרשמי לאנגלית KALEMĀT-E MAKNUNA – Encyclopaedia Iranica, www.iranicaonline.org (באנגלית) KALEMĀT-E MAKNUNA – Encyclopaedia Iranica, פסקת הפרסום והתרגום KALEMĀT-E MAKNUNA – Encyclopaedia Iranica, פסקת ההיסטוריה Epistle to the Son of the Wolf, bahai-library.com (באנגלית) KALEMĀT-E MAKNUNA – Encyclopaedia Iranica, בפסקת התוכן
גלקסיית סקסטנט B

גלקסיית סקסטנט B היא גלקסיה לא-סדורה ננסית שנמצאת בקבוצת הכוכבים סקסטנט במרחק של כ-4.65 מיליון שנות אור ממערכת השמש ונמצאת סמוך לקצה של הקבוצה המקומית. בסביבת הגלקסיה נמצאות גם גלקסיית סקסטנט A, גלקסיית משאבה הננסית ו-NGC 3109 שמהוות ביחד תת-קבוצה של גלקסיות שנקראת קבוצת NGC 3109 או קבוצת משאבה - סקסטנט. גלקסיות הקבוצה נמצאות במרחק של בין 5.2 מיליון שנות אור ל-5.8 מיליון שנות אור ממרכזה של הקבוצה המקומית (גלקסיית סקסטנט B היא הקרובה ביותר מביניהן) וחלק מהחוקרים רואים בה קבוצת גלקסיות נפרדת מהקבוצה המקומית, כך ששייכותה של גלקסיית סקסטנט B לקבוצה המקומית מוטלת בספק. לגלקסיה בהירות נראית מדרגה 11.9 וגילויה מיוחס לאסטרונום אלברט וילסון שזיהה אותה בצילומים של מצפה הכוכבים פאלומר, שנעשו בתחילת שנות ה-50 של המאה ה-20. הגלקסיה נמצאת כ-6 מעלות מצפון-צפון-מערב ל-α בסקסטנט וכ-7 מעלות מדרום-דרום-מערב לרגולוס. המרחק הזוויתי בינה ובין גלקסיית סקסטנט A הוא כ-10 מעלות, שממרחקן שקול לכ-840,000 שנות אור. גודלה הזוויתי של הגלקסיה הוא כ-4.3 דקות קשת שממרחקה שקול לקוטר של כ-5,800 שנות אור, מסתה מוערכת בכ-‎109‎ מסות שמש, כרבע אחוז ממסת שביל החלב, אך מסת הכוכבים הנראים שבה היא רק כ-‎5.2×107‎ מסות שמש ובנוסף יש בה יחסית הרבה מימן נייטרלי שמסתו דומה למסת הכוכבים שבה. שאר מסת הגלקסיה, כ-90%, מורכבת מחומר אפל שטיבו אינו ידוע. בהירותה הנראית הכוללת של הגלקסיה היא פי 40 מיליון מעוצמת ההארה של השמש המתכתיות הממוצעת של כוכבי הגלקסיה נמוכה למדי ועומדת על כ-2.5% מזו של השמש, מה שמצביע על אוכלוסיית כוכבים זקנה יחסית לזו של שביל החלב. בניגוד לגלקסיית סקסטנט A שמכילה אזורי יצירת כוכבים, גלקסיית סקסטנט B היא די אחידה ואין בה יצירה של כוכבים חדשים. מדיה וקבצים בנושא גלקסיית סקסטנט B בוויקישיתוף גלקסיית סקסטנט B, בבסיס הנתונים SIMBAD לגרמי שמיים אסטרונומיים SIMBAD: Sextans B NED: Sextans B A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 10 (2012) M. Bellazzini, G. Beccari, F. Fraternali, T. A. Oosterloo, A. Sollima, V. Testa, S. Galleti, S. Perina, M. Faccini & F. Cusano : The extended structure of the dwarf irregular galaxies Sextans A and Sextans B. Signatures of tidal distortion in the outskirts of the Local Group, Astronomy & Astrophysics, Vol. 566, id. A44, p. 4 (1014) S. van den Bergh: The Nearest Group of Galaxies, The Astrophysical Journal, Vol. 517, Iss. 2, pp. L97 (1999) E. Holmberg: A photographic photometry of extragalactic nebulae, Meddelande Från Lunds Astronomiska Observatorium, Ser. II, Vol. 136, p. 100 (1958) E. Pettit: Magnitudes and Color Indices of Extragalactic Nebulae Determined Photoelectrically, Astrophysical Journal, vol. 120, p. 426 (1954) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 24 (2012) M. Tosi, L. Greggio, G. Marconi & P. Focardi: Star formation in dwarf irregular galaxies - Sextans B, Astronomical Journal, vol. 102, p. 951 (1991)